Държавен вестник, бр. 10, 2011 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  10
(2) Редовните заседания на съвета се про­
веждат най-малко веднъж месечно.
(3) Извънредно заседание на съвета може 
да бъде свикано по искане на една трета от 
членовете на съвета.
(4) Заседанията се свикват от председателя 
на съвета, а в негово отсъствие – от замест­
ник-председателя.“ 
§ 10. Създават се чл. 7а и 7б:
„Чл. 7а. Не могат да участват в заседание 
председателят, заместник-председателят и чле­
новете на Акредитационния съвет (включително 
и резервните), които: 
1. работят или са членове на органите на 
управление в кандидатстващото за акредитация 
или в конкурентно на него лечебно заведение;
2. са съпруг, съпруга, роднини по права или 
съребрена линия до IV степен включително на 
член от органите за управление на кандидат­
стващото за акредитация лечебно заведение.
Чл. 7б. (1) Членовете на съвета се уведомяват 
за дневния ред, датата и часа на заседанието 
най-малко 3 дни преди провеждането му. В 
същия срок всички материали по дневния ред 
се предоставят на членовете на съвета. При 
възможност материалите им се предоставят и 
на електронен носител.
(2) Дневният ред на заседанията се опреде­
ля от председателя на съвета. Допълнителни 
точки в дневния ред могат да се включват по 
решение на съвета в деня на провеждане на 
заседанието.
(3) Заседанията на Акредитационния съвет 
са редовни, ако на тях присъстват най-малко 
1/2 от членовете му. При липса на кворум 
председателстващият насрочва ново заседание.
(4) Заседанията на съвета се ръководят 
от председателя, а в негово отсъствие – от 
заместник-председателя. По изключение, при 
отсъствие по уважителни причини на предсе­
дателя и заместник-председателя, заседанието 
на съвета може да се ръководи от друг член, 
определен от председателя.
(5) Акредитационният съвет може да вземе 
решение при необходимост на заседанията на 
съвета да бъдат поканени външни лица.
(6) Когато Акредитационният съвет изслушва 
доклада на акредитираното лечебно заведение, 
на заседанието присъства целият състав на 
експертната комисия. На заседанието може 
да присъства и представител на лечебното 
заведение.
(7) Акредитационният съвет приема решения­
та с явно гласуване и с обикновено мнозинство 
от присъстващите.
(8) Председателят, заместник-председателят 
и членовете на съвета участват в работата му 
лично и не могат да упълномощават други лица 
да ги представляват.
(9) За всяко заседание се води протокол, 
който се подписва от всички присъстващи 
членове на Акредитационния съвет. Копие от 
протокола се предоставя в срок до 10 дни на 
всеки член на съвета, но не по-късно от след­
ващото заседание на съвета.“
§ 11. В чл. 8 се правят следните изменения:
1. В ал. 1, т. 1 изразът „чл. 6, ал. 9 или по 
чл. 7, ал. 3“ се заменя с „чл. 6б, ал. 1 или по 
чл. 7а.
2. В ал. 2 числото „7“ се заменя с „9“.
§ 12. В чл. 9 думите „съсловните организации 
на лекарите и лекарите по дентална медици­
на“ се заменят с „Българския лекарски съюз, 
Българския зъболекарски съюз и Българската 
асоциация на професионалистите по здравни 
грижи“. 
§ 13. Член 12 се отменя.
§ 14. В чл. 13 се правят следните изменения 
и допълнения:
1. Алинея 2 се отменя.
2. Създава се нова ал. 3:
„(3) Звеното за административно-техническо 
обслужване:
1. регистрира, проверява и обработва всички 
подадени документи, свързани с акредитаци­
онната процедура;
2. организира технически провеждането на 
акредитационната процедура на всяко лечебно 
заведение;
3. осъществява административно и инфор­
мационно обслужване на съвета;
4. изготвя и връчва заповедите, договорите 
и другите документи, свързани с акредитаци­
онната процедура;
5. провежда инструктаж на председателя на 
експертната комисия.“
3. Досегашната ал. 3 става ал. 4.
§ 15. В чл. 15 се правят следните изменения 
и допълнения:
1. Алинея 2 се изменя така:
„(2) Звеното за административно-техническо 
обслужване подпомага съвета в дейността по 
ал. 1, като предлага варианти на проектосъстав 
на експертна комисия.“
2. Създават се ал. 3 – 5:
„(3) По изключение, при невъзможност на 
експерт да участва в състава на експертната 
комисия, след като е бил избран от Акредита­
ционния съвет, Звеното за административно-
техническо обслужване заменя експерта с друг. 
За промяната в състава се докладва на първото 
следващо заседание на Акредитационния съвет, 
който с решение приема промяната. 
(4) Акредитационният съвет прави предло­
жение до министъра на здравеопазването за 
назначаване на експертната комисия, след като 
е приел окончателния състав.
(5) Акредитационният съвет приема с ре­
шение:
1. предложението до министъра на здраве­
опазването за избор на експертна комисия и 
за промяна в състава на експертната комисия, 
когато такава се налага по искане на ръково­
дителя на лечебното заведение;